open-index/open-wikipedia-markdown huggingface dataset:
Πρωτάθλημα ποδοσφαίρου Ιαπωνίας

Η **Τζε 1 Λιγκ** (ιαπωνικά: J1リーグ) αποτελεί την ανώτατη κατηγορία στο σύστημα ποδοσφαιρικών πρωταθλημάτων Ιαπωνίας. Διοργανώτρια αρχή του πρωταθλήματος είναι η J.League. Σ' αυτήν αγωνίζονται ορισμένοι από τους πλέον επιτυχημένους συλλόγους του ασιατικού ποδοσφαίρου. Είναι επίσημα γνωστή ως *Meiji Yasuda J1 League* λόγο της υφιστάμενης χορηγίας της από τη Meiji Yasuda Life.

## Ιστορία
Η εναρκτήρια περίοδος του πρωταθλήματος της J.League ξεκίνησε επίσημα με δέκα συλλόγους στις 15 Μαΐου του 1993, όταν η Βέρντι Καβασάκι φιλοξένησε την Γιοκοχάμα Φ. Μαρίνος στο Εθνικό Στάδιο Κασιμιγκαόκα. Παρά την επιτυχία κατά τα πρώτα τρία χρόνια, στις αρχές του 1996 η παρουσία φιλάθλων στις κερκίδες μειώθηκε ραγδαία. Το 1997, η μέση προσέλευση ήταν 10.131, σε σύγκριση με πάνω από 19.000 το 1994.

Η υποδομή του πρωταθλήματος άλλαξε σε μεγάλο βαθμό το 1999. Το πρωτάθλημα απέκτησε εννέα ομάδες από την ημιεπαγγελματική Ιαπωνική Φούτμπολ Λιγκ (JFL) και με μία ακόμη ομάδα από τη J.League δημιουργήθηκε ένα σύστημα δύο κατηγοριών. Η πρώτη κατηγορία (J1) με δεκαέξι ομάδες και η δεύτερη κατηγορία (J2) με δέκα ομάδες. Η δευτέρου επιπέδου Ιαπωνική Φούτμπολ Λιγκ μετεξελίχθηκε σε τρίτου επιπέδου Ιαπωνική Φούτμπολ Λιγκ.

Επίσης, μέχρι το 2004 (με εξαίρεση την περίοδο 1996), η αγωνιστική περίοδος της J1 χωριζόταν σε δύο γύρους. Στο τέλος κάθε περιόδου, οι πρωταθλήτριες των δύο γύρων αγωνίζονταν μεταξύ τους σε εντός και εκτός έδρας αγώνες, με σκοπό την ανάδειξη της πρωταθλήτριας ολόκληρης της περιόδου. Η Τζούμπιλο Ιβάτα το 2002 και η Γιοκοχάμα Φ. Μαρίνος το 2003, τερμάτισαν στην πρώτη θέση και των δύο γύρων, με αποτέλεσμα να μην υπάρξει αγώνας για την ανάδειξη της πρωταθλήτριας ολόκληρης της περιόδου. Το γεγονός αυτό αποτέλεσε την αιτία για την κατάργηση του συστήματος των δύο γύρων.

Από την περίοδο του 2005, η Τζε Λιγκ Ντιβίζιον 1 απαρτιζόταν από 18 ομάδες (από 16 το 2004) και η μορφή της αγωνιστικής περιόδου έγινε παρόμοια με την ευρωπαϊκή. Ο αριθμός των υποβιβασμένων συλλόγων αυξήθηκε επίσης από 2 σε 2,5 και η 3η χειρότερη ομάδα μετείχε στα πλέι-οφ ανόδου / υποβιβασμού με την 3η καλύτερη της Τζε Λιγκ Ντιβίζιον 2. Έκτοτε, εκτός από μικρές προσαρμογές, η μορφή διεξαγωγής παρέμεινε σταθερή.

## Πρωταθλητές

## Σύνολο τίτλων

## Παραπομπές


## Εξωτερικοί σύνδεσμοι
* 

Ιαπωνια
Κατηγορία:Ποδοσφαιρικές διοργανώσεις Ιαπωνίας
Ιαπωνια
Πρωταθλημα
Ιαπωνια
Πρωτάθλημα ποδοσφαίρου Νότιας Κορέας

Η **Κ Λιγκ 1** (χάνγκουλ: K리그1) αποτελεί την ανώτατη κατηγορία στο σύστημα ποδοσφαιρικών πρωταθλημάτων Νότιας Κορέας. Διοργανώτρια αρχή του πρωταθλήματος είναι η K League. Στο πρωτάθλημα μετέχουν συνολικά 12 ομάδες και αγωνίζονται σε ένα πρωτάθλημα είτε 22 είτε 33 αγωνιστικών (2 ή 3 γύροι). Μετά ακολουθούν πλει οφ για την ανάδειξη του πρωταθλητή μεταξύ των 6 πρώτων ομάδων σε μονό γύρο 5 αγωνιστικών και πλει οφ υποβιβασμού για τις θέσεις 7-12 με το ίδιο σύστημα.

## Ιστορία
Η Κ Λιγκ Κλάσικ ιδρύθηκε το 1983 ως Κορεατική Σούπερ Λιγκ, με πέντε μέλη. Οι πέντε πρώτοι σύλλογοι ήταν οι Αλελούια, Γιούκονγκ Έλεφαντς, ΠΟΣΚΟ Ντόλφινς, Νταεβού Ρόγιαλς και Κόοκμιν Μπανκ. Η Αλελούια κέρδισε τον πρώτο τίτλο, τερματίζοντας ένα βαθμό μπροστά από την Νταεβού Ρόγιαλς. Στις 22 Ιανουαρίου 2018 το πρωτάθλημα πήρε την ονομασία Κ Λιγκ 1.  

Πολυνίκης της διοργάνωσης είναι η Τζεονμπούκ με 8 τίτλους. 

## Μορφή
Εξ αρχής, δεν υπήρχε επίσημο σύστημα ανόδου και υποβιβασμού. Ωστόσο, από το 2013, η εκάστοτε πρωταθλήτρια της δεύτερης κατηγορίας Κ Λιγκ Τσάλεντζ προβιβάζεται στην Κ Λιγκ Κλάσικ, υπό την προϋπόθεση ότι πληροί ορισμένα κριτήρια. 

## Πρωταθλητές

## Σύνολο τίτλων

## Παραπομπές


## Εξωτερικοί σύνδεσμοι
* 

Νοτια Κορεα
Πρωταθλημα
Νοτια Κορεα
Χαβικόλη

Η **χαβικόλη** (αγγλικά *chavicol*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C9H10O|C<sub>9</sub>H<sub>10</sub>O]]**, αν και αποδίδεται πιο αναλυτικά από τον ημισυντακτικό του τύπο **(C<sub>6</sub>H<sub>4</sub>)(4-CH<sub>2</sub>CH=CH<sub>2</sub>)OH**. Πιο συγκεκριμένα, είναι μια φυσική αλλυλοφαινόλη. Η χημική του δομή αποτελείται από ένα βενζόλικό δακτύλιο, στον όποιο ένα άτομο υδρογόνου έχει αντικατατασταθεί από μια υδροξυλομάδα (-ΟΗ) και ένα άλλο άτομο υδρογόνου έχει αντικατασταθεί από αλλυλομάδα (-CH2CH=CH2).

H χημικά καθαρή χαβικόλη, στις κανονικές συνθήκες περιβάλλοντος, δηλαδή σε θερμοκρασία 25&nbsp;°C και υπό πίεση 1 atm, είναι άχρωμο υγρό. Βρέθηκε μαζί με τα τερπένια του μπευελελαίου.

Είναι ένα άχρωμο υγρό βρέθηκε μαζί με τερπένια του μπετελελαίου.

## Ιδιότητες
Η χαβικόλη είναι αναμίξιμη με την αιθανόλη (EtOH), με τον διαιθυλαιθέρα (Et2O) και με το χλωροφόρμιο (CHCl3).

## Εφαρμογές
Η χαβικόλη χρησιμοποιήθηκε ως αρωματική ουσία από την αρωματοποιία.

## Δείτε επίσης
* Εστραγόλη.
* Σαφρόλη.

## Πηγές

* Παπαγεωργίου Β.Π., “Εφαρμοσμένη Οργανική Χημεία: Κυκλικές Ενώσεις”, Εκδόσεις Παρατηρητής, Θεσσαλονίκη 1986.
* Speight J. G., “Chemical and Process Design Handbook”, McGraw-Hill, 2002
* Ηλεκτρονική Εγκυκλοπαίδεια “Επιστήμη & Ζωή”
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Αναφορές και παρατηρήσεις


Κατηγορία:Φαινόλες
Κατηγορία:C9
Κατηγορία:Αρώματα
Κατηγορία:Φαινυλοπροπανοειδή
Ανχέλικα Ριβέρα

Η **Ανχέλικα Ριβέρα** (*Angélica Rivera Hurtado*, γενν. 2 Αυγούστου 1969) είναι Μεξικανή ηθοποιός, τραγουδίστρια και μοντέλο. Είναι η πρώην σύζυγος του πρώην Προέδρου του Μεξικού, Ενρίκε Πένια Νιέτο και πρώην Πρώτη Κυρία του Μεξικού.

## Φιλμογραφία
**(Dulce desafío)* - 1988/89, ως Τζίνα/Μαρία Ινές
**(Simplemente María)* - 1989, ως Ισαμπέλα ντε Πενιαλβέρτ
**([[Αγαπημένη μου Σολεδάδ|Mi pequeña Soledad]])* - 1990, ως Μαρίσα
**(La pícara soñadora)* - 1991, ως Γιοβάννα Καρίνι
**(Alcanzar una estrella II)* - 1991, ως Σιλβάνα Βέλες
**(¡Aquí espaantan!)* - 1993, ως Γκάμπι
**(Sueño de amor)* - 1993, ως Ισαμπέλ Γκονσάλες/Έρικα ντε λα Κρους
**(La dueña)* - 1995, ως Ρεχίνα Βιγιαρεάλ
**(Huracán)* - 1997/98, ως Ελένα Ρόμπλες
**([[Άντζελα|Ángela]])* - 1998/99, ως Άντζελα Μπελάτι Ρολντάν/Άντζελα Γκαγιάρδο Μπελάτι ντε Μπαουτίστα
**(Sin pecado concebido)* - 2001, ως Μαριάνα Κάμπος Ορτίζ
**([[Μαριάννα της νύχτας|Mariana de la noche]])* - 2003/04, ως Μάρσια Μοντενέγρο
**([[Αποσταγμένη αγάπη|Destilando amor]])* - 2007, ως Τερέσα Ερνάντες Γκαρσία ντε Μοντάλβο "Γαβιότα"/Μαριάνα Φράνκο Βιγιαρεάλ.

## Πρώτη Κυρία του Μεξικού
[thumbnail|250px|left|Η Ριβέρα και η Πενγκ Λιγουάν, Πρώτη Κυρία της Κίνας, σε επίσκεψη στο ''Παιδιατρικό Νοσοκομείο του Μεξικού Φεδερίκο Γκόμες'', στην [Πόλη του Μεξικού.]]
Από το 2010, η Ριβέρα υπήρξε ενεργό μέλος στην πολιτική εκστρατεία του συζύγου της. Έχοντας γίνει μια από τις πιο δημοφιλείς ηθοποιούς στο Μεξικό, το The Huffington Post την θεωρεί ως το πρόσωπο που εμπλέκεται στα κοινά με την γοητεία και την καλή της εμφάνιση σαν "το πρότυπο της Κάρλα Μπρούνι".

Στις 30 Μαρτίου 2012, ο Πένια Νιέτο ξεκίνησε την εκστρατεία του για την προεδρία, και η Ριβέρα τον συνοδεύει σε ολόκληρη τη χώρα. Δημοσίευσε επίσης μια σειρά από βίντεο τα οποία ονόμασε "Τι βλέπουν τα μάτια μου, τι αισθάνεται η καρδιά μου", όπου τεκμηρίωσε την άποψή της.

## Προσωπική ζωή
Υπήρξε σύζυγος του μεξικανού παραγωγού Χοσέ Αλμπέρτο Κάστρο από το 1994 μέχρι και το 2008. Μαζί απέκτησαν τρεις κόρες: την Ανχέλικα Σοφία (γ. το 1996), την Φερνάντα (γ. το 1999) και την Ρεχίνα (γ. το 2005).

Στις 27 Νοεμβρίου 2010 η Ριβέρα παντρεύτηκε τον Ενρίκε Πένια Νιέτο, Κυβερνήτη της Πολιτείας του Μεξικού. Ο Πένια Νιέτο έχει τρία παιδιά από τον πρώτο του γάμο και ένα εκτός γάμου. Λίγες μέρες μετά τον γάμο η Ριβέρα ανακοίνωσε ότι αποσύρεται από την ηθοποιία.

Στις 8 Φεβρουαρίου 2019 ανακοίνωσε το διαζύγιο από τον σύζυγό της.

## Βραβεία & Υποψηφιότητες

## Παραπομπές


## Εξωτερικοί Σύνδεσμοι
* 

Κατηγορία:Μεξικανοί τραγουδιστές
Κατηγορία:Μεξικανές μοντέλα
Κατηγορία:Πρώτες Κυρίες του Μεξικού
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Αγιαγκόζ

Το **Αγιαγκόζ** ή **Αγιακόζ** (Καζακικά: Аягөз, Ρωσικά: Сергиополь, πρώην όνομα: **Σεργκιοπόλ**) είναι πόλη περιφερειακής σημασίας στο ανατολικό Καζακστάν, διοικητικό κέντρο της Επαρχίας Αγιαγκόζ στην Περιφέρεια Ανατολικού Καζακστάν. Βρίσκεται στις όχθες του Ποταμού Αγιαγκόζ. Σύμφωνα με την απογραφή του 2009, η πόλη είχε πληθυσμό 37,537 κατοίκων, μειωμένος σε σύγκριση με το 1999 όπου η πόλη είχε πληθυσμό 38,470 κατοίκων.

## Ιστορία
Η πόλη απέκτησε καθεστώς πόλης το 1939, επί Σοβιετικής περιόδου.

Το 1991 έγινε διοικητικό κέντρο της Επαρχίας Αγιαγκόζ.

## Κλίμα





## Παραπομπές


Κατηγορία:Πόλεις του Καζακστάν
Πηγάδι

[thumb|250px|Πηγάδι στο [Αφγανιστάν.]]
Το **πηγάδι** είναι όρυγμα στο έδαφος το οποίο δίνει πρόσβαση σε εδαφικό νερό ή στον υδροφόρο ορίζοντα. Ο όρος έχει χρησιμοποιηθεί επίσης για παρόμοια ορύγματα, όπως τα πηγάδια πετρελαίου. Το νερό του πηγαδιού στη συνέχεια, μπορεί να αντληθεί, εί το χέρι. Τα πηγάδια ποικίλουν από απλά σκάμματα σε αποξηραμένες όχθες ποταμών μέχρι τα ινδικά βαθμιδωτά πηγάδια, τα περσικά κανάτ και τα αραβικά σαντούφ και σακία. Μερικά πηγάδια είναι επενδυμένα εσωτερικά με πέτρα για σταθερότητα.

Τα ρηχά πηγάδια συχνά παρέχουν πόσιμο νερό σε πολύ χαμηλό κόστος. Όμως, ακαθαρσίες από την επιφάνεια φτάνουν εύκολα σε επιφανειακές πηγές, οι οποίες μπορεί να οδηγήσουν πιο εύκολα σε μόλυνση του νερού των ρηχών πηγαδιών σε σχέση με βαθύτερα πηγάδια. Μολυσμένα πηγάδια μπορούν να οδηγήσουν σε διάδοση διάφορων ασθενειών, οι οποίες μεταφέρονται από το νερό. Τα περισσότερα από τα σκαμμένα πηγάδια είναι αναξιόπιστα στο μεγαλύτερο μέρος των Ηνωμένων Πολιτειών. Τα περισσότερα βακτήρια, ιοί, παράσιτα και μύκητες, οι οποίοι μολύνουν τα πηγάδια προέρχονται από τα κόπρανα των ανθρώπων ή άλλων ζώων. Το νερό μπορεί επίσης να μολυνθεί και από χημικές ουσίες, όπως λιπάσματα, εντομοκτόνα και φυτοφάρμακα.

## Παραπομπές



## Βιβλιογραφία
* Driscoll, F. (1986). Groundwater and Wells. St. Paul: Johnson Filtration Systems. ISBN 978-0-9616456-0-1.
* Raymond Rowles (1995). Drilling for Water (2nd ed.). Avebury, Cranfield University. ISBN 1-85628-984-2.
Β΄ Κατηγορία ποδοσφαίρου ανδρών Νότιας Κορέας

Η **Κ Λιγκ 2** (χάνγκουλ: K리그2) είναι νοτιοκορεατικό επαγγελματικό πρωτάθλημα ποδοσφαίρου. Όντας η δεύτερη βαθμίδα στο σύστημα ποδοσφαιρικών πρωταθλημάτων Νότιας Κορέας, αποτελείται από δέκα ομάδες και λειτουργεί σε σύστημα ανόδου και υποβιβασμού με την Κ Λιγκ Κλάσικ.

## Ιστορία
Το 2011 η K League ανακοίνωσε ένα σχέδιο για την έναρξη ενός συστήματος ανόδου και υποβιβασμού μεταξύ του ομώνυμου πρωταθλήματος Κ Λιγκ και μιας προτεινόμενης δεύτερης κατηγορίας. Στη συνέχεια, η K League ξεκίνησε τις απαραίτητες προεργασίες για να δημιουργήσει τη νέα δεύτερη κατηγορία, κυρίως με την προσθήκη ενός συστήματος δύο γύρων κατά τη διάρκεια της περιόδου του 2012, όπου οι ομάδες με τη χαμηλότερη βαθμολογία μετείχαν σε αγώνες διαβάθμισης, στους οποίους η τελευταία ομάδα θα υποβιβαζόταν (αρχικά επρόκειτο να υποβιβαστούν δύο ομάδες αλλά με την αποχώρηση της Σάνγκτζου Σάνγκμου υποβιβάστηκε μόνο μία ομάδα).

Στις 3 Ιανουαρίου του 2013 η επίσημη ονομασία της δεύτερης κατηγορίας ανακοινώθηκε ως Κ Λιγκ, ενώ η αρχική Κ Λιγκ μετονομάστηκε σε K Λιγκ Κλάσικ μαζί με το νέο λογότυπο. Αυτή η αλλαγή ονόματος προκάλεσε κάποια σύγχυση και διαμάχη, ενώ στις 11 Μαρτίου του 2013 μετονομάστηκε σε Κ Λιγκ Τσάλεντζ. Στις 22 Ιανουαρίου 2018 το πρωτάθλημα πήρε την ονομασία Κ Λιγκ 2.

## Παραπομπές


## Εξωτερικοί σύνδεσμοι
* 

Νοτια Κορεα
Β Κατηγορια
Βιριδιάνα Αλατρίστε

Η **Βιριδιάνα Αλατρίστε** (*Viridiana Alatriste Pinal*, 17 Ιανουαρίου 1963 – 25 Οκτωβρίου 1982) ήταν Μεξικανή ηθοποιός.

Γεννήθηκε στις 17 Ιανουαρίου 1963 στην Πόλη του Μεξικού. Ήταν κόρη της ηθοποιού Σίλβιας Πινάλ και του σκηνοθέτη Γουστάβο Αλατρίστε. Είχε μια μεγαλύτερη αδελφή από τον προηγούμενο γάμο της μητέρας της, την επίσης ηθοποιό Σίλβια Πασκέλ και δυο μικρότερα αδέλφια από τον επόμενο γάμο της μητέρας της, την τραγουδίστρια Αλεχάντρα Γκουσμάν και τον Λουίς Ενρίκε Γκουσμάν. Απο τον πατέρα της είχε δυο μικρότερα αδέλφια από τον επόμενο γάμο του, τον Πέδρο και την Άνχελα Αλατρίστε.

Το 1976 έκανε το ντεμπούτο στην ηθοποιία παίζοντας σε ταινίες, τηλενουβέλες και στο θέατρο μέχρι τον θανατό της.

Η Αλατρίστε πέθανε στις 25 Οκτωβρίου 1982 σε τροχαίο ατύχημα, καθώς έχασε τον έλεγχο του αυτοκίνητου και έπεσε σε μια χαράδρα.

## Φιλμογραφία
**Annie es un tiro*, Θέατρο 
**La fierecilla domada *, Θέατρο 
**Isabel de Inglaterra* - 1980, Θέατρο
**Silvia y Enrique* - 1973  
**Honrarás a los tuyos* - 1979, ως Σίλβια
**La seducción* - 1980, ως Μαριάνα
**La Combi asesina* - 1982 
**[[Αύριο είναι η άνοιξη|Mañana es primavera]]* - 1982, ως Λάουρα Σερράνο
**¡¡Cachún Cachún Ra Ra!!* - 1981, ως Βίρι
**Tartufo o el impostor* - 1982, Θέατρο

## Παραπομπές


## Εξωτερικοί σύνδεσμοι
* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Σάντσα της Καστίλης, βασίλισσα της Ναβάρρας

Η **Σάντσα της Καστίλης, βασίλισσα της Ναβάρρας** (*Sancha of Castile*, περί το 1139 – 1179) από τον Καστιλιανό Οίκο της Ιβρέας ήταν κόρη του Αλφόνσου Ζ΄ τoυ Λεόν και της πρώτης συζύγου του Βερεγγαρίας της Βαρκελώνης και το πέμπτο από τα επτά παιδιά των γονέων της.  Παντρεύτηκε το 1157 τον Σάντσο ΣΤ΄ της Ναβάρρας. Με τον γάμο αυτό έφερε το βασίλειο της Ναβάρρας υπό την πολιτική επίδραση της Ευρώπης.  

## Οικογένεια
Με τον σύζυγο της Σάντσο ΣΤ΄ των Χιμένεθ βασιλιά της Ναβάρρας απέκτησε τα εξής τέκνα:
* Σάντσο Ζ΄ π.1157-1234, βασιλιάς της Ναβάρρας.
* Ραμίρο, επίσκοπος της Παμπλόνας.
* Βερεγγάρια π.1165/70-1230, παντρεύτηκε τον Ριχάρδο Α΄ τον *Λεοντόκαρδο* της Αγγλίας.
* Λευκή απεβ. 1229, παντρεύτηκε τον Θεοβάλδο Γ΄ των Μπλουά κόμη της Καμπανίας.
* Φερδινάνδος, Κωνσταντία, Θηρεσία.

### Πρόγονοι


## Παραπομπές


## Εξωτερικοί σύνδεσμοι
* Βασιλείς της Καστίλης και του Λεόν
* Βασιλείς της Ναβάρρας

Κατηγορία:Βασίλισσες της Ναβάρρας
Κατηγορία:Καστιλιανός Οίκος της Ιβρέας
Κατηγορία:Ινφάντας της Καστίλλης
Κατηγορία:Ινφάντας του Λεόν
Μπιουλμπιούλ Χατούν

Η **Μπιουλμπιούλ Χατούν** (Οθ. Τούρκικα: بلبل خاتون, Τούρκικα: *Bülbül Hatun*, ? - 1515) ήταν η τρίτη σύζυγος του σουλτάνου Βαγιαζήτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Bülbül Hatun Aliyyetü'ş-Şân Hazretleri***

## Βιογραφία
Η Μπιουλμπιούλ Χατούν παντρεύτηκε τον Βαγιαζήτ όταν ήταν ακόμα ηγεμόνας. Μαζί απέκτησαν έξι παιδιά:
*τον Ηγεμόνα Αχμέτ
*τον Ηγεμόνα Μαχμούτ
*την Γκεβχερμιουλούκ Σαχ Σουλτάν
*την Χατιτζέ Σουλτάν
*την Χουντί Σουλτάν
*την Σεχζάντε Σαχ Σουλτάν

Έχει κτίσει ένα τζαμί και μια κουζίνα σούπας στο Λάντικ. Στην Αμάσεια έχτισε άλλο ένα τζαμί, ένα σχολείο και ένα  σιντριβάνι. Στην Προύσα έχτισε ένα θρησκευτικό κολέγιο. Μετά το θάνατο του Ηγεμόνα Μαχμούτ το 1507, έχτισε έναν τάφο γι' αυτόν στην Αμάσεια. Μετά το θάνατο του Ηγεμόνα Αχμέτ το 1513, η Μπιουλμπιούλ Χατούν πήγε στην Προύσα. Έχτισε έναν τάφο για τον Ηγεμόνα Αχμέτ, στον οποίο θάφτηκε εκεί και η ίδια όταν πέθανε το 1515.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Χρωμάνιο

Το **χρωμάνιο** (αγγλικά *chromane*) είναι ετεροαρωματική (δηλαδή ετεροκυκλική και αρωματική) οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C9H10O|C<sub>9</sub>H<sub>10</sub>O]]**. Πιο συγκεκριμένα, είναι ένας ετεροαρωματικός αιθέρας. Δομικά αποτελείται από τη συμπύκνωση ενός βενζολικού και ενός διυδροπυρανικού δακτυλίου. Εκτός από το «μητρικό» χρωμάνιο, ο όρος χρησιμοποιείται ενίοτε και για σειρά «θυγατρικών» του παραγώγων. Οι χρωμανικοί δακτύλιοι αποτελούν δομική ομάδα για πιο σύνθετες ενώσεις, συμπεριλαμβανομένων των βιταμινών Ε (τοκοφερόλες και τοκοτριενόλες) και των φαρμακευτικών προϊόντων τρογλιταζόνη, ορμελοξιφαίνιο και νεβιβολόλη.

## Δείτε επίσης
* Χρωμένιο

## Πηγές

* Παπαγεωργίου Β.Π., “Εφαρμοσμένη Οργανική Χημεία: Κυκλικές Ενώσεις”, Εκδόσεις Παρατηρητής, Θεσσαλονίκη 1986.
* Speight J. G., “Chemical and Process Design Handbook”, McGraw-Hill, 2002
* Ηλεκτρονική Εγκυκλοπαίδεια “Επιστήμη & Ζωή”
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

### Εξωτερικοί σύνδεσμοι
* 

## Αναφορές και σημειώσεις


Κατηγορία:C9
Κατηγορία:Ετεροκυκλικοί αιθέρες
Κατηγορία:Αρωματικοί αιθέρες
Καβαλούρης

Με το επώνυμο **Καβαλούρης** αναφέρεται μεταβυζαντινή αρχοντική οικογένεια της νήσου Άνδρου. Ως αντιπροσωπευτικότερα μέλη της μνημονεύονται οι εξής:

* Ο **Αντώνιος** Καβαλούρης, ο οποίος το 1581 ήταν κυβερνήτης και τοποτηρητής της Άνδρου.
* Ο **Κωνσταντίνος** Καβαλούρης, ο οποίος αναφέρεται ως νοτάριος στο νησί το 1604.

## Πηγή
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 14, σελ. 515

Κ
Κατηγορία:Άρχοντες της Άνδρου
Οίκος του Ντρε

Ο **Οίκος του Ντρε**, γαλλ. Maison de Dreux, είναι ένας πλάγιος κλάδος του Οίκου των Καπετιδών. 

## Ιστορικό
Ο Οίκος ιδρύθηκε το 1137, όταν ο Λουδοβίκος ΣΤ΄ Καπετιδών της Γαλλίας χορήγησε στον τέταρτο γιο του Ροβέρτο Α΄ ως εισόδημα (appanage) την κομητεία του Ντρε. Οι κόμητες του Ντρε ήταν μικροί ευγενείς στη Γαλλία και θα περιέπιπταν στη αφάνεια, αλλά το 1212 εγγονός του Λουδοβίκου ΣΤ΄, ο Φίλιππος Β΄ της Γαλλίας ήθελε έναν υπάκουο υποτελή για σύζυγο της Αλίκης των Τουάρ δούκισσας της Βρετάνης. Απευθύνθηκε στον εγγονό του Ροβέρτου Α΄, τον Πέτρο, δευτερότοκο γιο του Ροβέρτου Β΄. Ο γάμος του Πέτρου τον έκανε έναν από τους πιο σημαντικούς φεουδάρχες της Γαλλίας. Πρόσθεσαν την ερμίνα στην επάνω αριστερή γωνία του θυρεού των Ντρε. Αργότερα ο θυρεός τους έγινε μόνο η ερμίνα.

Ο δισεγγονός του Πέτρου Α΄, ο Αρθούρος Β΄, είχε γιο τον Ιωάννη Γ΄ δούκα της Βρετάνης, που το 1341 απεβίωσε, αν και νυμφεύτηκε τρεις φορές, άτεκνος. Τη διαδοχή διεκδίκησε η Ιωάννα του Παντιέβρ, κόρη του αμφιθαλούς αδελφού του Γκυ και ο ετεροθαλής αδελφός του Ιωάννης κόμης του Μονφόρ. Η Ιωάννα υποστήριζε ότι το δουκάτο παραδοσικά εκληροδοτείτο και σε θήλεα τέκνα, ενώ ο θείος της Ιωάννης ισχυριζόταν ότι από το 1297 που ενσωματώθηκε στο Γαλλικό σύστημα ευγενείας, έπρεπε να εφαρμοστεί το Σαλικό Δίκαιο. Αυτό όμως δεν συνέβη στο Αρτουά και το Ανζού. Η Ιωάννα είχε παντρευτεί τον Κάρολο, ανιψιό του Φίλιππο ΣΤ΄ της Γαλλίας. Στο Πόλεμο για τη διαδοχή στη Βρετάνη που ακολούθησε (1341-65), η Γαλλία υποστήριξε την Ιωάννα (αν και εφάρμοζε το Σαλικό Δίκαιο) και η Αγγλία τον θείο της Ιωάννη (αν και οι γυναίκες μπορούσαν εκεί να κληρονομήσουν το βασίλειο). 

Αν και η Ιωάννα είχε δίκιο, νίκησαν οι Μονφόρ. Ο πόλεμος έληξε με τη Συνθήκη του Γκεράντ, όπου οι Μονφόρ, αφού αναγνώριζαν την επικυριαρχία του βασιλιά της Γαλλίας, έλαβαν τη Βρετάνη κληρονομική στα άρρενα τέκνα· αν δεν υπήρχαν θα δινόταν στους Μπλουά, απογόνους της Ιωάννας. Το 1420 οι Μπλουά, προσπαθώντας να ανακτήσουν τη Βρετάνη, φυλάκισαν τον Μονφόρ δούκα, αλλά απέτυχαν. Το 1488 απεβίωσε ο Φραγκίσκος Β΄ της Βρετάνης χωρίς άρρενα τέκνα, αλλά με τον ισχυρισμό ότι οι Μπλουά δεν σεβάστηκαν τη συμφωνία, τον διαδέχθηκε η κόρη του Άννα της Βρετάνης.

## Γενεαλογία των Καπετιδών-Ντρέ

## Θυρεοί

File:Blason Comtes de Dreux.svg|Ο θυρεός του κόμη του Ντρε
File:Blason Pierre Ier de Bretagne.svg|Ο θυρεός του δούκα της Βρετάνης από τον Οίκο του Ντρε
File:Armoiries Bretagne - Arms of Brittany.svg|Ο θυρεός του δούκα της Βρετάνης των Ντρε-Μονφόρ
Παπούτσια της Ενοποίησης

Τα **παπούτσια της ενοποίησης** (κορεατικά χάνγκουλ:통일신발, Χάντσα: 統一신발) είναι προιόν συνεργασίας. Οι σόλες κατασκευάζονται στη Νότια Κορέα και το πάνω μέρος στη Βόρεια Κορέα. Διατίθενται στην αγορά με το εμπορικό σήμα «Stafild» στη Νότια Κορέα. Το βορειοκορεατικό τμήμα των παπουτσιών παράγεται στη Βιομηχανική Περιοχή του Γκέσονγκ.

## Δείτε επίσης
* Κατάλογος των θεμάτων που σχετίζονται με την Κορέα
* Κορεατική επανένωση
* Σημαία της Επανένωσης

## Εξωτερικοί σύνδεσμοι
* Ιστοσελίδα της εταιρείας Stafild, στα κορεατικά
* Άρθρο του Χάνγκιορεχ για τα Παπούτσια της Ενοποίησης, στα Κορεατικά 
* Γαλλικό βίντεο για μια ημέρα στο εργαστήριο της Stafild στο Γκέσονγκ

Κατηγορία:Ένδυση-επέκταση
Κατηγορία:Σχέσεις Βόρειας Κορέας-Νότιας Κορέας
Κατηγορία:Υποδήματα
Ριχάρδος του Ετάμπ

Ο **Ριχάρδος** (π. 1396 - 2 Ιουνίου 1438) από τον Οίκο του Ντρε-Μονφόρ ήταν (από τον πατέρα του) κόμης του Μονφόρ και (από τη σύζυγό του) κόμης του Βερτύ (Vertus) και του Ετάμπ (Étampes) (1423-38).

## Βιογραφία
Ήταν ο τρίτος γιος του Ιωάννη Ε΄ δούκα της Βρετάνης και της τρίτης συζύγου του Ιωάννας των Εβρέ, κόρης του Καρόλου Β΄ της Ναβάρρας. Τοποθετήθηκε γενικός διοικητής του Γκυγιέν και του Πουατού (1419)· έγινε κύριος του Παλουώ, του Σατωμύρ ντε Τουαρσέ, του Μπουργκομώ-Λ'Εβέκ και του Λιρόν (1423) και κόμης του Μάντε (1425).

Το 1399 απεβίωσε ο πατέρας του και η μητέρα του παντρεύτηκε τον Ερρίκο Δ΄ της Αγγλίας. Ο γιος τους Ερρίκος Ε΄ της Αγγλίας αργότερα διεκδίκησε το στέμμα της Γαλλίας. 

Ο Ριχάρδος νυμφεύτηκε τη Μαργαρίτα Βαλουά, κόμισσα του Ετάμπ τυπικά, διότι την κομητεία κατείχε το στέμμα (1416-21). Έτσι με το γάμος τους το 1423 έγινε, συζυγικώ δικαιώματι, κόμης του Ετάμπ. Ωστόσο ο Φίλιππος Γ΄ της Βουργουνδίας, επειδή ο πατέρας του δολοφονήθηκε το 1419 μάλλον από ανθρώπους του Καρόλου Δ΄ της Γαλλίας, είχε καταλάβει την κομητεία από το στέμμα· αποδόθηκε στη Μαργαρίτα και τον Ριχάρδο το 1435. Ο Ριχάρδος απεβίωσε τρία έτη μετά και τον διαδέχθηκε ο γιος του Φραγκίσκος Β΄ ως κόμης του Ετάμπ.

Το 1422 απεβίωσε ο πρωτότοκος αδελφός του Ιωάννης Ε΄ της Βρετάνης και τον διαδέχθηκαν οι δύο γιοί του, που όμως ο πρώτος απεβίωσε το 1450 χωρίς άρρενα τέκνα και ο δεύτερος το 1457 άτεκνος. Έτσι ακολούθησε ο δευτερότοκος Αρθούρος Γ΄ της Βρετάνης, που απεβίωσε το 1458 άτεκνος. Επόμενος στη διαδοχή ήταν ο Φραγκίσκος Β΄, που έγινε δούκας της Βρετάνης.

## Οικογένεια
Το 1423 νυμφεύτηκε τη δεύτερη εξαδέλφη του Μαργαρίτα των Βαλουά, κόρη του Λουδοβίκου Α΄ δούκα της Ορλεάνης, αδελφού του Καρόλου ΣΤ΄ της Γαλλίας. Ήταν κόμισσα του Βερτύ στην Καμπανία (Vertus-en-Capmagne) και του Ετάμπ (Étampes). Είχαν τέκνα:
* Φραγκίσκος Β΄ 1433-1488, δούκας της Βρετάνης.
* Αικατερίνη, παντρεύτηκε τον Γουλιέλμο Ζ΄ των Ιβρέα κύριο του Σαλόν-Αρλαί και πρίγκιπα της Οράγγης.

## Πρόγονοι

## Αναφορά σε πηγές


## Εξωτερικού σύνδεσμοι
* Medieval Lands: A prosopography of medieval European noble and royal families by Charles Cawley

Κατηγορία:Οίκος του Ντρε
Κατηγορία:Κόμητες της Γαλλίας
Σταματίνα Τσιμτσιλή

Η **Σταματίνα Τσιμτσιλή** (Αθήνα, 31 Μαΐου 1982) είναι Ελληνίδα δημοσιογράφος και παρουσιάστρια της τηλεόρασης.

## Βιογραφικό
Γεννήθηκε στην Αθήνα το 1982 όπου και μεγάλωσε. Τελειώνοντας το σχολείο, ξεκίνησε να σπουδάζει δημοσιογραφία στο ANT1 MediaLab απ' όπου αποφοίτησε.

Το 2000, ξεκίνησε να εργάζεται στο τμήμα ειδήσεων του Μακεδονία TV όπου ασχολούνταν με το διεθνές ρεπορτάζ. Από το 2002 μέχρι το 2005 δούλεψε στον μουσικό τηλεοπτικό σταθμό MAD TV παρουσιάζοντας εκπομπές μουσικού και lifestyle περιεχομένου.

Τη σεζόν 2005-2006 ήταν συμπαρουσιάστρια της Αλεξάνδρας Πασχαλίδου στην πρωινή εκπομπή του STAR, "Όλα Καλά". Τον Σεπτέμβριο του 2006, ξεκίνησε να παρουσιάζει τη δική της ενημερωτική εκπομπή κάθε Σαββατοκύριακο στο ALTER μαζί με τη δημοσιογράφο και συγγραφέα Λία Παππά. Η εκπομπή διακόπηκε μετά από τρεις εβδομάδες προβολής. Από το 2006 μέχρι το 2009 ήταν συμπαρουσιάστρια της Φαίης Σκορδά στην lifestyle εκπομπή "Πολύ μπλα μπλα" στο ALTER. Τις σεζόν 2007-2009 παρουσίασε μαζί με τον Βασίλη Δρυμούση την εκπομπή "Showbiz News" στο ίδιο κανάλι ενώ τη σεζόν 2009-2010 παρουσίασε την τέταρτη σεζόν της εκπομπής "TV Weekend". 

Μετά την αποχώρηση της Φαιής Σκορδά από το ALTER ανέλαβε την παρουσίαση της εκπομπής "Πολύ μπλα μπλα" τις σεζόν 2010-2012 μέχρι το κλείσιμο του τηλεοπτικού σταθμού.  Τη σεζόν 2011-2012 συμμετείχε στο χορευτικό talent show του ΑΝΤ1, "Dancing on ice" κερδίζοντας την 7η θέση.  Τη σεζόν 2012-2013 υπέγραψε συμβόλαιο συνεργασίας με τον τηλεοπτικό σταθμό ANT1 για την παρουσίαση της εκπομπής "Fthis TV". 

Από το Μάρτιο του 2014 μέχρι σήμερα παρουσιάζει την πρωινή infotainment εκπομπή "Happy Day στον Alpha".

Στις 11 Οκτωβρίου 2018 βραβεύτηκε από τη Σχολή Δημοσιογραφίας και Τηλεόρασης New Media Studies του Σταμάτη Μαλέλη.

## Προσωπική ζωή
Στις 25 Ιουνίου 2011 παντρεύτηκε τον ποινικολόγο Θέμη Σοφό έπειτα από 1,5 χρόνο σχέσης. Έχουν αποκτήσει μαζί τρία παιδιά: τη Νάγια (γενν.1 Μαΐου 2013), τη Μαίρη (γενν.11 Ιουνίου 2014) και τον Γιάννη-Εφραίμ (γενν. 27 Απριλίου 2018). 

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Ιωάννης Α΄ του Ντρε

Ο **Ιωάννης Α΄** (1215 - 1249) από το**Έντονο κείμενο**ν Οίκο των Καπετιδών-Ντρε ήταν κόμης του Ντρε (1234-49).
## Βιογραφία
Ήταν γιος του Ροβέρτου Γ΄ κόμη του Ντρε και της Αννόρα (Αενόρ) του Σαν-Βαλερύ.

Τον έχρισε ιππότη ο Λουδοβίκος Θ΄ της Γαλλίας. Τον ακολούθησε στην εκστρατεία του στο Πουατού το 1242, όπου πολέμησε στη μάχη του Ταϊμπούρ και το 1249 στην Ζ΄ Σταυροφορία στην Αίγυπτο, αλλά απεβίωσε στη Νικοσία της Κύπρου πριν την άφιξη.

## Οικογένεια
Το 1240 νυμφεύτηκε τη Μαρία των Νταμπιέρ, κόρη του Αρσαμπώ Η΄ κυρίου του Μπουρμποναί και είχε τέκνα:
* Ροβέρτος Δ΄ 1241-1282, κόμης του Ντρε.
* Γιολάντα, παντρεύτηκε τον Ιωάννη Α΄κόμη του Νταμαρτίν.

## Πρόγονοι




## Υποσημειώσεις

## Αναφορές
* Rerum Britannicarum medii aevi scriptores, Vol.44, Part 3, Ed. Sir Frederic Madden, Longmans, Green, and Co, 1869.
* Richard of Devizes and Geoffrey de Vinsauf, Chronicles of the crusades, George Bell and Sons, 1903.

Κατηγορία:Οίκος του Ντρε
Ροβέρτος Δ΄ του Ντρε

Ο **Ροβέρτος Δ΄** (1241 - 1282) από τον Οίκο των Καπετιδών-Ντρε ήταν κόμης του Ντρε και του Μπραιν (1249-82).

## Βιογραφία
Ήταν γιος του Ιωάννη Α΄ κόμη του Ντρε και της Μαρίας των Νταμπιέρ, κόρης του Αρσαμπώ Η΄ κυρίου του Μπουρμπόν. 

Ο Ροβέρτος Δ΄ πολέμησε με τον Φίλιππο Β΄ της Γαλλίας το 1272 στην εκστρατεία του στο Λανγκεντοκ και ήταν παρών στην κατάληψη της Φουά.

## Οικογένεια
Το 1260 νυμφεύτηκε τη Βεατρίκη, κόρη και κληρονόμο του Ιωάννη Α΄ κόμη του Μονφόρ και είχαν τα εξής τέκνα:
* Μαρία 1261-1276, παντρεύτηκε τον Ματιέ Δ΄ ντε Μονμορενσύ.
* Γιολάντα 1263-1323, κόμισσα του Μονφόρ, παντρεύτηκε πρώτα τον Αλέξανδρο Γ΄ των Ντάνκελντ βασιλιά της Σκωτίας και έπειτα τον τρίτο εξάδελφό της Αρθούρο Β΄ των Ντρε δούκα της Βρετάνης.
* Ιωάννης Β΄ 1265-1309, κόμης του Ντρε.
* Ιωάννα κόμισσα του Μπραίν, παντρεύτηκε πρώτα τον Ιωάννη Δ΄ κόμη του Ρουσύ και έπειτα τον Ιωάννη του Μπαρ.
* Βεατρίκη 1270-1328, ηγουμένη του Πον-Ρουαγιάλ.
* Ροβέρτος, κύριος του Κατώ-ντυ-Λουάρ.

## Πρόγονοι


	

## Αναφορές


Κατηγορία:Οίκος του Ντρε
Ιωάννης Β΄ του Ντρε

Ο **Ιωάννης Β΄** ο *Καλός* (1265-1309) από τον Οίκο των Καπετιδών-Ντρε ήταν κόμης του Ντρε & του Μπραιν (1282-1309).

## Βιογραφία
Ήταν γιος του Ροβέρτου Δ΄ κόμη του Ντρε και της Βεατρίκης κόμισσας του Μονφόρ, κόρης τού Ιωάννη Α΄ κόμη τού Μονφόρ.

Ο Ροβέρτος Δ΄ πολέμησε με τον Φίλιππο Δ΄ στους πολέμους της Φλάνδρας, στους οποίους πολιορκήθηκαν οι πόλεις Βερν, Κάσσελ, ντε Μπεργκ και Λιλ το 1297. Ήταν στη *μάχη των χρυσών σπιρουνιών* που έγινε πλησίον του Καμπραί, όπου οι Γαλλικές δυνάμεις υπό τον Ροβέρτο Β΄ κόμη του Αρτουά υπέστησαν απροσδόκητη ήττα. Το 1304 πολέμησε στη μάχη του Μον-αν-Πεβέλ και συμμετείχε στην πολιορκία της πόλης Λιλ. Επιλέχθηκε ως ένας από τους πρεσβευτές που διαπραγματεύτηκαν το τέλος της σύρραξης.

## Οικογένεια
Νυμφεύτηκε πρώτα την Ιωάννα του Μπωζέ, κυρία του Μονπανσιέ (απεβ. 1308), κόρη του Ουμπέρ του Μπωζέ, κυρίου του Μονπανσιέ, και είχε τέκνα:
* Ροβέρτος Ε΄ π. 1293-1329, κόμης του Ντρε.
* Ιωάννης Γ΄ π. 1295-1331, κόμης του Ντρε.
* Πέτρος 1298-1345, κόμης του Ντρε. Τον διαδέχθηκε η κόρη του Ιωάννα Α΄ κόμισσα του Ντρε.
* Σίμων, ιερέας.
* Βεατρίκη.

Έκανε δεύτερο γάμο με την Περονέλ του Συλύ το 1308 και είχε τέκνο:
* Ιωάννα Β΄ 1309-1355, κόμισσα του Ντρε, παντρεύτηκε τον Λουδοβίκο Α΄ υποκόμη του Τουάρ.

## Πρόγονοι




## Αναφορές σε πηγές


## Πηγές
* de Boos, Emmanuel (2004). L'armorial le Breton (in French). Somogy editions d'art.
* Bubenicek, Michelle (2002). Quand les femmes gouvernent: droit et politique au XIVe siècle:Yolande de Flandre, Droit et politique au XIV siecle (in French). Ecole des Chartes.
* Newman, William Mendel (1935). Les seigneurs de Nesle en Picardie (XIIe-XIIIe siècle): leurs chartes et leur histoire (in French). Vol.91, Part 2. American Philosophical Society.

Κατηγορία:Οίκος του Ντρε
Ροβέρτος Ε΄ του Ντρε

Ο **Ροβέρτος Ε΄** (π. 1293 - 22 Μαρτίου 1329) από τον Οίκο των Καπετιδών-Ντρε ήταν κόμης του Ντρε και του Μπραιν (1309-29). 

## Βιογραφία
Ήταν ο πρωτότοκος γιος του Ιωάννη Β΄ κόμη του Ντρε και της Ιωάννας του Μπωζέ, κυρίας του Μονπανσιέ, κόρης του Ουμπέρ του Μπωζέ, κυρίου του Μονπανσιέ. Η μητέρα του ήταν η πρώτη κυρία των τιμών της Ιωάννας Β΄ των Ιβρέα, συζύγου του Φιλίππου Ε΄ της Γαλλίας. 

Ο Ροβέρτος Ε΄ ήταν υποστηρικτής του Φιλίππου Ε.΄ Το 1293 απεβίωσε ο πατέρας του και τον διαδέχθηκε, ώσπου απεβίωσε και ο ίδιος το 1329. Επειδή ήταν άτεκνος, τον διαδέχθηκε ο επόμενος αδελφός του Ιωάννης Γ΄.

## Οικογένεια
Νυμφεύτηκε το 1321 τη Μαρία του Ανγκιάν, με την οποία δεν απέκτησαν απογόνους.

## Πρόγονοι




## Αναφορές


Κατηγορία:Οίκος του Ντρε
Χρήστος Αθανίτης

Ο **Χρήστος Αθανίτης**  (29 Νοεμβρίου 1921 - 27 Ιουλίου 2004) του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1961 ως το 1963.

## Σπουδές και δικηγορία
Γεννήθηκε το 1921. Εντάχθηκε στην Νεολαία του 1935, η οποία ανέπτυξε αντιστασιακή δράση και κατά την περίοδο της Κατοχής. Σπούδασε νομικά και σταδιοδρόμησε ως δικηγόρος.

## Πολιτική σταδιοδρομία
Το 1961 εξελέγη βουλευτής Λευκάδας με την ΕΡΕ από την δεύτερη κατανομή.

Απεβίωσε σε ηλικία 83 ετών το 2004.

## Παραπομπές


Κατηγορία:Βουλευτές Λευκάδας
Κατηγορία:Βουλευτές εκλεγμένοι με την ΕΡΕ
Live in Wacken (Unisonic album)

Το **Live in Wacken** είναι ο πρώτος ζωντανός δίσκος του γερμανικού χάρντ ροκ / χέβι μέταλ συγκροτήματος Unisonic, ο οποίος ηχογραφήθηκε στις 5 Αυγούστου 2016 στο "Wacken Open Air Festival" και κυκλοφόρησε στις 21 Ιουλίου 2017 μέσω της δισκογραφικής εταιρείας "earMUSIC".

Το άλμπουμ περιλαμβάνει ένα bonus DVD, το οποίο περιέχει 6 βιντεοσκοπημένα τραγούδια από την συναυλία. 

## Τραγούδια
1. ** Venite 2.0** *(Γουέρνο)* - 1:40
2. **For the Kingdom** *(Γουάρντ)* - 4:51
3. **Exceptional** *(Γουάρντ)* - 4:52
4. **My Sanctuary** *(Γουάρντ, Χάνσεν)* - 4:46
5. **King for a Day** *(Χάνσεν)* - 4:14
6. **A Little Time** (with Victim of Changes medley) *(Κίσκε)* - 5:59
7. **Your Time Has Come** *(Γουάρντ)* - 5:09
8. **When the Deed Is Done** *(Γουάρντ)* - 5:31
9. **Star Rider** *(Γουάρντ, Χάνσεν)* - 6:02
10. **Throne of the Dawn** *(Γουάρντ)* - 5:54
11. **March of Time** *(Χάνσεν)* - 5:17
12. **Unisonic** *(Μέϊερ, Χάνσεν)* - 4:43

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Live in Wacken*" είναι οι εξής:

* Μίκαελ Κίσκε - φωνητικά
* Κάι Χάνσεν - κιθάρα
* Μάντι Μέϊερ - κιθάρα
* Ντένις Γουάρντ - μπάσο
* Κώστας Ζαφειρίου - τύμπανα

## Παραπομπές


## Εξωτερικοί σύνδεσμοι
* Unisonic official website Η επίσημη ιστοσελίδα των Unisonic

Κατηγορία:Δισκογραφία των Unisonic
Κατηγορία:Άλμπουμ του 2017
Ιωάννης Γ΄ του Ντρε

Ο **Ιωάννης Γ΄** (π. 1295 - 1331) από τον Οίκο των Καπετιδών-Ντρε ήταν κόμης του Ντρε (1329-31).

## Βιογραφία
Ήταν γιος του Ιωάννη Β΄ κόμη του Ντρε και της Ιωάννας του Μπωζέ, κυρίας του Μονπανσιέ, κόρης του Ουμπέρ του Μπωζέ, κυρίου του Μονπανσιέ. 

Το 1329 απεβίωσε ο μεγαλύτερος αδελφός του Ροβέρτος Ε΄ κόμης του Ντρε άτεκνος και τον διαδέχθηκε. Ο ίδιος απεβίωσε το 1331 επίσης άτεκνος και τον διαδέχθηκε ο νεότερος αδελφός του Πέτρος.

## Οικογένεια
Νυμφεύτηκε π. το 1329 την Ίντα, κόρη του Γκυ Β΄ κυρίου του Ρονσύ. Δεν απέκτησαν απογόνους.

## Πρόγονοι




## Παραπομπές


## Πηγές
* Newman, William Mendel (1935). Les seigneurs de Nesle en Picardie (XIIe-XIIIe siècle): leurs chartes et leur histoire (in French). Vol.91, Part 2. American Philosophical Society.
* Panton, Kenneth J., ed. (2011). "Yolande de Dreux". Historical Dictionary of the British Monarchy. Scarecrow Press Inc.
* Pollock, M. A. (2015). Scotland, England and France After the Loss of Normandy, 1204-1296: "Auld Amitie". The Boydell Press.

Κατηγορία:Οίκος του Ντρε
Υέκτα Ουζούνογλου

μικρογραφία| '''Υέκτα Ουζούνογλου''' , Vaclav Havel 2006
Ο **Υέκτα Ουζούνογλου** (τουρκικά: Yekta Uzunoğlu, κουρδικά: **Yekta Geylanî (Υέκτα Γκευλάνι)**, 10 Μαΐου 1953, Σιλβάν της επαρχίας Ντιγιάρμπακιρ στην Τουρκία),μαχητής των ανθρωπίνων δικαιωμάτων.  

είναι Κούρδος συγγραφέας, μεταφραστής, ιατρός και επιχειρηματίας με Κούρδο-Αρμένικες ρίζες. Εκτός των επαγγελμάτων του, δραστηριοποιήθηκε ολόκληρη τη ζωή του και ως Κούρδος ακτιβιστής. Επικεντρώνεται π.χ. για την καταστολή της κουρδικής μειονότητας στην Τουρκία, στο Ιράν και στο Ιράκ. Είναι δημιουργός των μεταφράσεων μεταξύ άλλων τμήματος της Βίβλος και των έργων του Karel Čapek (Κάρελ Τσάπεκ) από την τσεχική στην κουρδική και αντίστροφα της κουρδικής ποίησης και πεζογραφίας στην τσεχική και γερμανική.

Το 1970 έφυγε στο Παρίσι να σπουδάσει την γαλλική γλώσσα στο *Ινστιτούτο de Touraine.* Μετά του στρατιωτικού πραξικοπήματος στην Τουρκία το Μάρτιο του 1971 έλαβε υποτροφία για σπουδές στην Σοσιαλιστική Δημοκρατία της Τσεχοσλοβακίας. Με επιτυχία έμαθε την τσεχική γλώσσα και το 1979 αποφοίτησε τη Σχολή της Γενικής Ιατρικής του Πανεπιστημίου Καρόλου της Πράγας.

Το έτος 1978 ήταν συνιδρυτής του Κουρδικού Ημισελήνου, ανάλογο του Ερυθρού Σταυρού στις ισλαμικές χώρες. 

Το 1979 δεν του είχε δοθεί παράταση της βίζας και είχε απελαθεί από τη Σοσιαλιστική Δημοκρατία της Τσεχοσλοβακίας. Το Δεκέμβριο του 1979 είχε εγκριθεί, από τους εκπροσώπους του Διεθνούς Ερυθρού Σταυρού στη Γενεύη, μαζί με το Γερμανό δικηγόρο τον καθηγητή Mönch, ως πρόεδρος της αντιπροσωπείας του Κουρδικού Ημισελήνου.

Με την υποστήριξη της Ομοσπονδίας Γαλλία – Κουρδιστάν, τιμήθηκε με υποτροφία στο περίφημο Ινστιτούτο Παστέρ του Παρισιού. Αντ΄ αυτού όμως, το Μάρτιο του 1980 αναχώρησε ως ανθρωπιστικός υπάλληλος της οργάνωσης Γιατροί χωρίς σύνορα στο Κουρδιστάν του Ιράν και ακολούθως στο Ιρακινό Κουρδιστάν. Το Νοέμβριο του ίδιου έτους λόγω της δράσης του η τουρκική κυβέρνηση, του κατάσχεσε το διαβατήριο. Το 1981 απόκτησε καθεστώς πρόσφυγα στην Ομοσπονδιακή Δημοκρατία της Γερμανίας, όπου συνεργάζονταν με τη διεθνή ανθρωπιστική οργάνωση Διεθνής Αμνηστία. Δυο χρόνια αργότερα ήταν ένα από τα ιδρυτικά μέλη του *Institut Kurde de Paris*  *(Ινστιτούτου Κούρδων Παρισιού)* καθώς και του Κουρδικού Ινστιτούτου στην πρώην προσωρινή πρωτεύουσα της Δυτικής Γερμανίας τη Βόννη. Μέχρι το έτος 1988 ήταν διευθυντής του Ινστιτούτου αυτού.

Το  1986 η Τουρκία του αφαίρεσε οριστικά την υπηκοότητα, από το έτος 1996 όμως έχει αποκτήσει την γερμανική. Επί του παρόντος η Τσεχική Δημοκρατία είναι η χώρα της μόνιμης κατοικίας του. Το έτος 2006 έλαβε το βραβείο του František Kriegel (Φράντισεκ Κρίγκελ). 

## Παραπομπές


## Εξωτερικοί σύνδεσμοι
* 
*http://yektauzunoglu.com/el
*http://yektauzunoglu.com/de/archiv/kurdische-volksdichtung-spiegel-der-kurdischen-seele/ 
*http://yektauzunoglu.com/publikace/vypoved/ 
*http://yektauzunoglu.com/de/archiv/06-1982-der-kulturelle-volkermord-an-den-kurden-in-der-turkei/
*https://www.nzz.ch/articleF6DZV-1.360346
*http://www.saradistribution.com/yektauzunoglu.htm
*http://yektauzunoglu.com/en/2017/02/20/sultan-saladin-2/ 
*http://www.kurdishinstitute.be/13113/ 

Κατηγορία:Τούρκοι ακτιβιστές
Οίκος του Εβρέ

O **Οίκος του Εβρέ (Évreux)** είναι μία ευγενής Οικογένεια της Γαλλίας, που είναι πλάγιος κλάδος του Οίκου των Καπετιδών. Η άνθηση του Οίκου είναι από τις αρχές του 14ου αι. ως τα μέσα του 15ου. Ενός κλάδου του τα μέλη έγιναν βασιλείς της Ναβάρρας.

## Ιστορικό
Από τους γιους του Φιλίππου Γ΄ της Γαλλίας, ο Φίλιππος Δ΄ έγινε βασιλιάς, στον Κάρολο δόθηκε η κομητεία του Βαλουά ως πρόσοδος (appanage) και στον Λουδοβίκο η κομητεία του Εβρέ. Έτσι το 1298 ο Λουδοβίκος έγινε ιδρυτής του Οίκου του Εβρέ. 

Από τους γιους του, ο πρωτότοκος Κάρολος δεν είχε εγγονούς, ενώ ο δευτερότοκος Φίλιππος Γ΄ είχε εγγονό τον Κάρολο Γ΄ της Ναβάρρας, που ήταν και ο τελευταίος άρρην απόγονος του Οίκου.

Αξιοπρόσεκτες είναι οι επιγαμίες με συγγενείς: 

Λουδοβίκος κόμης του Εβρέ, ιδρυτής του Οίκου.
* Ιωάννα, παντρεύτηκε τον εξάδελφό της Κάρολο Δ΄ Καπετιδών της Γαλλίας.
* Φίλιππος Γ΄, νυμφεύτηκε την κόρη του εξαδέλφου του Ιωάννα Β΄ της Ναβάρρας.
** Λευκή, παντρεύτηκε τον εξάδελφο του πατέρα της Φίλιππο ΣΤ΄ Βαλουά της Γαλλίας.

## Γενεαλογία Οίκου Εβρέ

. 

## Πινακοθήκη

File:Arms of the Kings of France (France Ancien).svg|O θυρεός των Καπετιδών
File:Arms of Louis dEvereux.svg|Ο θυρεός του κόμη του Εβρέ
File:Arms of Louis dEtampes.svg|Ο θυρεός του κόμη του Ετάμπ
File:Arms of Philippe dEvreux.svg|Ο θυρεός των βασιλέων της Ναβάρρας από τον Οίκο του Εβρέ
Δημοκρατικόν Εθνικόν Κόμμα

Το **Δημοκρατικόν Εθνικόν Κόμμα** ήταν ένα πολιτικό κόμμα της Κύπρου, που υποστήριζε την ένωση της Κύπρου με την Ελλάδα.

## Ιστορικό
Το κόμμα ιδρύθηκε το Μάιο του 1968, με αρχηγό τον Τάκη Ευδόκα, ανθυποψήφιο του Αρχιεπισκόπου Μακαρίου στις προεδρικές εκλογές του 1968. Ο Ευδόκας αντιπροσώπευε μια πολιτική πτέρυγα που χαρακτηρίστηκε ως *ενωτική* ή *αντιμακαριακή δεξιά παράταξη* ή *ακροδεξιά*, που επιζητούσε τη συνέχιση της πολιτικής για Ένωση με την Ελλάδα.

Στις εκλογές του Ιουλίου 1970, έλαβε 19.655 ψήφους και 9,80%. Ωστόσο, λόγω του πλειοψηφικού εκλογικού συστήματος, δεν εξέλεξε βουλευτές. 

Στις εκλογές του 1976 κατήλθε σε κοινό συνδυασμό με το Δημοκρατικό Συναγερμό, χωρίς να εκλέξει βουλευτές, εξαιτίας του εκλογικού συστήματος.

Το 1977 συγχωνεύτηκε στο Δημοκρατικό Συναγερμό.

## Παραπομπές


Κατηγορία:Κυπριακά πολιτικά κόμματα
Ιωάννα του Αβωγκούρ

Η **Ιωάννα του Αβωγκούρ** (περ. 1300 – 28 Ιουλίου 1327) ήταν Βρετόνη ευγενής.

## Βιογραφία
Μεγαλύτερη κόρη του Ανρί Δ΄ ντ’Αβωγκούρ και της Ζαν ντ’Αρκούρ, ήταν κληρονόμος της ηγεμονίας του Αβωγκούρ, στην περιοχή του Γκοελό. Μέσω του γάμου της με τον Γκι ντε Παντιέβρ, αδερφό του Δούκα Ιωάννη Γ΄ της Βρετάνης ανέκτησε τον έλεγχο της Παντιέβρ, τον οποίον οι πρόγονοί της είχαν απολέσει.

Απεβίωσε σε νεαρή ηλικία και ετάφη, όπως και τα υπόλοιπα μέλη της οικογένειάς της, στη νεκρόπολη της μονής των Κορδελιέρων του Γκενγκάν, αφήνοντας μια μοναχοκόρη και, ταυτόχρονα, κληρονόμο:

* Ιωάννα του Παντιέβρ

## Παραπομπές


## Πηγές
* Frédéric Morvan, *La maison de Penthièvre (1212-1334) rivale des ducs de Bretagne* M.S.H.A B Tomme LXXXI, 2003, p. 19-54.

Κατηγορία:Βρετόνοι
Κατηγορία:Οικογένεια ντ’Αβωγκούρ
Κάρολος του Ετάμπ

Ο **Κάρολος** (1305 - 5 Σεπτεμβρίου 1336) από τον Οίκο των Καπετιδών-Εβρέ ήταν κόμης του Ετάμπ (Étampes) το διάστημα 1327-36.

## Βιογραφία
Ήταν γιος του Λουδοβίκου κόμη του Εβρέ και της Μαργαρίτας, κόρης του Φιλίππου κόμη του Αρτουά.

Το 1327 έγινε ο πρώτος κόμης του Ετάμπ. Απεβίωσε το 1336 και τον διαδέχθηκε ο γιος του.

## Οικογένεια
To 1335 νυμφεύτηκε τη Μαρία των Ιβρέα-Καστίλης, κόρη του Φερδινάνδου δε λα Θέρδα διαδόχου της Καστίλης και είχε τα εξής τέκνα:
* Λουδοβίκος 1336-1400, κόμης του Ετάμπ.
* Ιωάννης 1336-μετά το 1373.

## Πρόγονοι

## Αναφορές


Κατηγορία:Κόμητες της Γαλλίας
Οβριός Κορινθίας

Ο **Οβριός** (ή Εβραιονήσι) είναι μια ακατοίκητη νησίδα του Σαρωνικού κόλπου. Διοικητικά υπάγεται στη Δημοτική Ενότητα Σολυγείας, του Δήμου Κορινθίων.

Η νήσος Οβριός βρίσκεται σε απόσταση 13 χιλιομέτρων (7 ναυτικών μιλίων) ΝΑ της νότιας εισόδου της Διώρυγας της Κορίνθου και περί τα 2,5 χλμ. (1,35 ν.μ.) από τις ακτές του οικισμού Πευκάλι, της Δημοτικής Ενότητας Σολυγείας.

Πρόκειται για μία από τις 3 νησίδες του Σαρωνικού κόλπου που ανήκουν διοικητικά στην Κορινθία, μαζί με την Πλατειά και τον Άγιο Πέτρο.

Στον Οβριό υπάρχουν ερείπεια ενός Ενετικού φρουρίου, δείγμα σημαντικής ανθρώπινης δραστηριότητας κατά το παρελθόν. Στις μέρες μας, πλησίον της νησίδας καθώς και στην ευρύτερη περιοχή του ΒΔ Σαρωνικού, λειτουργούν εγκαταστάσεις ιχθυοκαλλιέργειας.

## Αναφορές


Κατηγορία:Σαρωνικός κόλπος
Κατηγορία:Ελληνικές βραχονησίδες
Λουδοβίκος του Ετάμπ

Ο **Λουδοβίκος** (1336 - 6 Μαΐου 1400) από τον Οίκο των Καπετιδών-Εβρέ ήταν κόμης του Ετάμπ (Étampes) το διάστημα 1336-1400.

## Βιογραφία
Ήταν γιος του Καρόλου κόμη του Ετάμπ και της Μαρίας των Ιβρέα-Καστίλης, κόρης του Φερδινάνδου δε λα Θέρδα διαδόχου της Καστίλης.

Σύμφωνα με τον ιστορικό Ζαν Φρουασάν, ο Λουδοβίκος αιχμαλωτίστηκε στο Πουτιέ και εξαγοράστηκε. Αργότερα έγινε ένας από τους φιλοξενούμενους του Εδουάρδου Γ΄ της Αγγλίας, ως εγγύηση της Συμφωνίας του Μπρετινύ. Τη δεκαετία του 1390 ήταν μέλος της συνοδείας του Ιωάννη των Βαλουά δούκα του Μπερρύ, ο οποίος τελικά τον διαδέχθηκε στο Ετάμπ. 

## Οικογένεια
Νυμφεύτηκε την Ιωάννα, κόρη του Ραούλ Α΄ των Μπριέν κόμη του Ε (Eu), αλλά δεν απέκτησαν απογόνους.

## Αναφορές


Κατηγορία:Κόμητες της Γαλλίας
Πρώτη Κατηγορία Β ποδοσφαίρου Βελγίου

H **Πρώτη Κατηγορία Β** (ολλανδικά: *Eerste klasse B*, γαλλικά: *Division 1B*, γερμανικά: *Erste Division B*) αποτελεί το δεύτερο επίπεδο στο σύστημα ποδοσφαιρικών πρωταθλήμάτων Βελγίου. Δημιουργήθηκε από τη Βασιλική Βελγική Ποδοσφαιρική Ομοσπονδία το 2016, αντικαθιστώντας τη Δεύτερη Κατηγορία. Διοργανώτρια αρχή του πρωταθλήματος είναι η Pro League. Το πρωτάθλημα αναφέρεται ως *Proximus League* για εμπορικούς λόγους.

## Ιστορία
Η Πρώτη Κατηγορία Β δημιουργήθηκε το 2016 ως διάδοχος της Δεύτερης Κατηγορίας μετά από αναμόρφωση του βελγικού συστήματος ποδοσφαιρικών πρωταθλημάτων, με σκοπό τον αριθμό των επαγγελματικών συλλόγων μειωμένο σε 24 και τον αριθμό των ομάδων στο δεύτερο επίπεδο της ποδοσφαιρικής πυραμίδας σε 8.

## Μορφή διοργάνωσης
Η περίοδος περιλαμβάνει δύο ξεχωριστούς γύρους στους οποίους και οι 8 ομάδες αγωνίζονται μεταξύ τους σε εντός και εκτός έδρας αγώνες. Οι νικήτριες και των δύο γύρων αγωνίζονται μεταξύ τους με σκοπό την άνοδο στην Πρώτη Κατηγορία Α. Οι τρεις πρώτες ομάδες, εκτός από την ομάδα που κέρδισε την άνοδο, μετέχουν σε αγώνες πλέι οφ μαζί με τις ομάδες που τερμάτησαν στις θέσεις 7 έως 15 της Πρώτης Κατηγορίας Α, για ένα εισιτήριο στο Γιουρόπα Λιγκ. Οι υπόλοιπες τέσσερις ομάδες μετέχουν σε πλέι οφ υποβιβασμού, με την τελευταία ομάδα να υποβιβάζεται στην Πρώτη Ερασιτεχνική.

## Παραπομπές


## Εξωτερικοί σύνδεσμοι
*

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδόσφαιρο στο Βέλγιο
Κινναμυλική αλκοόλη

Η **κινναμυλική αλκοόλη** (αγγλικά *cinnamyl alcohol*) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο **[[C9H10O|C<sub>9</sub>H<sub>10</sub>O]]**, αν και αποδίδεται πιο αναλυτικά από τον ημισυντακτικό του τύπο **PhCH=CHCH<sub>2</sub>OH**. H χημικά καθαρή κινναμυλική αλκοόλη, στις κανονικές συνθήκες περιβάλλοντος, δηλαδή σε θερμοκρασία 25&nbsp;°C και υπό πίεση 1 atm, είναι λευκό κρυσταλλικό στερεό, αλλά παρουσιάζεται με τη μορφή κίτρινου ελαίου, όταν είναι έστω και ελαφρώς ακάθαρτη.

## Φυσική παρουσία
Σε εστεροποιημένη μορφή βρίσκεται στο στύρακα, στο βάλσαμο του Περού, και στα φύλλα κανέλας.

## Παραγωγή
Μπορεί να παραχθεί από την υδρόλυση του στύρακα.

## Ιδιότητες
Η κινναμυλική αλκοόλη έχει μια χαρακτηριστική οσμή που περιγράφηκε ότι θυμίζει γλυκό, βάλσαμο, υάκινθο, πικάντικο, πράσινο, φρέσκο, κανέλλα.

## Εφαρμογές
Χρησιμοποιείται στην αρωματοποιία και ως αποσμητικό.

Η κονναμυλική αλκοόλη είναι φυσικό συστατικό, αλλά οι φυσικές πηγές την παρέχουν σε μικρή μόνο ποσότητα, οπότε η βιομηχανική ζήτηση για την ένωση αυτή ικανοποιείται συνήθως με χημική σύνθεση, με πρόδρομη ύλη την κινναμαλδεΰδη (**PhCH=CHCHO**).

## Ασφάλεια
H κονναμυλική αλκοόλη έχει βρεθεί ότι έχει μια ευαισθητοποιητική (αλλεργική) επίδραση σε μερικά άτομα και ως αποτέλεσμα αυτού του γεγονότος είναι αντικείμενο περιοριστικών προτύπων που εκδόδονται από την Παγκόσμια Ένωση Πρόσθετων Τροφίμων (IFRA).

## Γλυκοζίτες
Η ροζαρίνη και η ροσαβίνη είναι γλυκοζίτες της κινναμυλικής αλκοόλης που απομονώθηκαν από τη *[[Ροδιόλα η ροδόχρους|Ροδιόλα τη ροδόχρου]]* (*Rhodiola rosea*).

## Αναφορές και παρατηρήσεις


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρωματικές αλκοόλες
Κατηγορία:Αρωματικές ύλες
Κατηγορία:C9
Κατηγορία:Φαινυλοπροπανοειδή
Φίλιππος της Ναβάρρας

Ο **Φίλιππος** (1336 - 1363)  από τον Οίκο των Καπετιδών-Εβρέ ήταν κόμης του Λονγκεβίλ.

## Βιογραφία
Ήταν δευτερότοκος γιος του Φιλίππου Γ΄ κόμη του Εβρέ και της Ιωάννας Β΄ των Καπετιδών βασίλισσας της Ναβάρρας. 

Το 1349 απεβίωσε η μητέρα του, που ήταν και κόμισσα του Ανγκουλέμ. Ο Ιωάννης Β΄ της Γαλλίας έδωσε την κομητεία στον Κάρολο δε Λα Θέρδα κοντόσταυλο της Γαλλίας. Ο αδελφός του Φιλίππου, ο Κάρολος Β΄ δυσαρεστήθηκε και το 1353 ο Φίλιππος με άλλους δολοφόνησαν τον κοντόσταυλο σε ένα πανδοχείο. Οι σχέσεις του Καρόλου Β΄ και του Ιωάννη Β΄ διακόπηκαν και ο Κάρολος Β΄ προσέγγισε τους Άγγλους. 

Ο Ιωάννης Β΄ συνέλαβε απροσδόκητα σε ένα συνέδριο τον Κάρολο Β΄ και πολιόρκησε το Εβρέ το 1356. Τότε ο Φίλιππος κήρυξε πόλεμο και ζήτησε τη βοήθεια της Αγγλίας. Ήλθε ο Ερρίκος δούκας του Λάνκαστερ με 1300 μισθοφόρους, αλλά ήταν αργά για να σώσουν το Εβρέ. Συνέλεξαν όμως πολλά λάφυρα. Ο Φίλιππος μετέβη στον Εδουάρδο Γ΄ της Αγγλίας και έκανε συμφωνία μαζί του. Στη μάχη του Πουατιέ αιχμαλωτίστηκε ο Ιωάννης Β΄. 

Ο Ερρίκος κράτησε περισσότερες περιοχές από τις συμφωνηθείσες και αυτό εξόργισε τον Φίλιππο. Το 1357 απέδρασε ο Κάρολος Β΄ από τη φυλακή και φιλοδόξησε να γίνει βασιλιάς της Γαλλίας. Ο αιχμάλωτος Ιωάννης Β΄ συμφώνησε εσπευσμένα με τον Εδουάρδο Γ΄. Ο Κάρολος Β΄ ήρθε το 1358 σε συμφωνία με τους εμπόρους του Παρισιού για να καταλάβει το Παρίσι, αλλά ο διάδοχος Κάρολος συνεννοήθηκε με τους ευγενείς της πόλης, που σκότωσαν τον εκπρόσωπο των εμπόρων και έτσι ο διάδοχος μπήκε στο Παρίσι. Το 1359 ο Κάρολος Β΄ έκανε ειρήνη με τον διάδοχο. Το 1360 ο Γάλλος και ο Άγγλος βασιλιάς συμφώνησαν με τη συνθήκη του Μπρετινί. 

Οι μισθοφόροι ανεξαρτητοποιήθηκαν και συνέχιζαν να λαφυραγωγούν. Ο Φίλιππος εκστράτευσε εναντίον τους, αλλά κρυολόγησε και απεβίωσε το 1363.

## Οικογένεια
Το 1353 νυμφεύτηκε τη Γιολάντα των Νταμπιέρ, κόρη του Ροβέρτου κόμη του Μαρλ (γιου του Ροβέρτου Γ΄ κόμη της Φλάνδρας)· δεν απέκτησαν τέκνα. 

Από την εκτός γάμου σχέση του με την Ζανέτ ντ'Αισύ είχε φυσικά τέκνα:
* (νόθος) Λανσελότ, κόμης του Λονγκεβίλ.
* (νόθη) Ρομπίνη.

## Πρόγονοι

## Παραπομπές


## Αναφορές
*Sumption, Jonathan, *The Hundred Years War II: Trial by Fire*, University of Pennsylvania Press, October 2001, 

Κατηγορία:Οίκος του Εβρέ
Λιγκ Καπ Βελγίου

Το **Λιγκ Καπ Βελγίου** ήταν μια ακόμα βελγική διοργάνωση κυπέλλου, με έπαθλο για τη νικήτρια την έξοδό της στο Κύπελλο Ιντερτότο. Όμως, οι πιο δημοφιλείς ομάδες αρνήθηκαν να πάρουν μέρος στη διοργάνωση και χρησιμοποιούσαν σε αυτή τις αναπληρωματικές ομάδες τους. Επιπλέον υπήρχε πολύ μικρό ενδιαφέρον από τους φιλάθλους, με συνέπεια τη διακοπή της διεξαγωγής του Λιγκ Καπ έπειτα από τρεις μόλις διοργανώσεις.

## Νικήτριες
Ακολουθούν οι νικήτριες και οι φιναλίστ της διοργάνωσης:

## Παραπομπές


Λιγκ Καπ
Γονικό Έβρου

Το **Γονικό** είναι χωριό του δήμου Σουφλίου της περιφερειακής ενότητας Έβρου σε υψόμετρο 410 μέτρων.

## Γεωγραφία - Ιστορία
Το Γονικό βρίσκεται στα ανατολικά της Ροδόπης και τα σύνορα με τη Βουλγαρία βρίσκονται 3,5 χιλιόμετρα βόρεια. Απέχει 50 χιλιόμετρα Δ.-ΒΔ. από το Σουφλί και 100 χιλιόμετρα Β. από την Αλεξανδρούπολη. Στην περιοχή έχει βρεθεί νεκροταφείο της πρώιμης εποχής του Σιδήρου. Το χωριό συμπεριλαμβάνεται στα Πομακοχώρια και οι κάτοικοί του είναι Κιζιλμπάσηδες, μια αλεβίτικη αίρεση Μπεκτασήδων. Το 2011 ο πληθυσμός του χωριού ήταν 309 κάτοικοι και 1.903 κάτοικοι στην δημοτική κοινότητα του Μικρού Δέρειου, καθιστώντας την την πολυπληθέστερη κοινότητα της δημοτικής ενότητας Ορφέα του δήμου Σουφλίου. Ως οικισμός αναφέρεται επίσημα το 1924, μετά την απελευθέρωση, στο ΦΕΚ 194Α-14/08/1924 να προσαρτάται στην τότε κοινότητα Μικρού Δερείου. Η κοινότητα αποτελείται από τα χωριά Μικρό Δέρειο, Γέρικο, Γονικό, Μέγα Δέρειο, Πετρόλοφος, Ρούσσα και Σιδηροχώρι.
## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Κατηγορία:Πομακοχώρια